Diari Oficial de la Generalitat Valenciana


Sumari del DOGV 6768, del 07-05-2012 (2012/4330)

RESOLUCIÓ de 2 de maig de 2012, de la Subdirecció General de Personal Docent de la Conselleria d'Educació Formació i Ocupació, per la qual es determina el nombre de places i es fa pública la relació de vacants definitives, que poden estar ocupades amb caràcter definitiu per funcionaris docents per al curs 2012-2013, que s'han de proveir en els centres públics pel procediment de provisió de places en els cossos de catedràtics i professors d'Ensenyança Secundària, professors tècnics de Formació Professional, catedràtics i professors d'escoles oficials d'idiomes, professors de Música i Arts Escèniques, i catedràtics, professors i mestres de taller d'Arts Plàstiques i Disseny, convocat per Resolució de 15 de novembre de 2011.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6768

Data del DOGV
:   07-05-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/4330


Data del document
:   02-05-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 2 de maig de 2012, de la Subdirecció General de Personal Docent de la Conselleria d'Educació Formació i Ocupació, per la qual es determina el nombre de places i es fa pública la relació de vacants definitives, que poden estar ocupades amb caràcter definitiu per funcionaris docents per al curs 2012-2013, que s'han de proveir en els centres públics pel procediment de provisió de places en els cossos de catedràtics i professors d'Ensenyança Secundària, professors tècnics de Formació Professional, catedràtics i professors d'escoles oficials d'idiomes, professors de Música i Arts Escèniques, i catedràtics, professors i mestres de taller d'Arts Plàstiques i Disseny, convocat per Resolució de 15 de novembre de 2011. [2012/4330]
La base segona de la Resolució de 15 de novembre de 2011 (DOCV núm. 6655, de 21.11.2011), de la Subsecretaria de la Conselleria d'Educació, Formació i Ocupació, per la qual es convoca procediment de provisió de places en els cossos de catedràtics i professors d'Ensenyança Secundària, professors tècnics de Formació Professional, catedràtics i professors d'escoles oficials d'idiomes, professors de Música i Arts Escèniques i catedràtics, professors i mestres de taller d'Arts Plàstiques i Disseny, establix que es publicarà la relació de places vacants definitives corresponents als cossos anteriorment mencionats per al curs 2012-2013, relacionades per centres. Per tant, és procedent determinar el nombre de places i, així mateix, el nombre de vacants que poden ser ocupades de manera definitiva per funcionaris docents, entre les quals s'inclouran, almenys, les que es produïsquen fins al 31 de desembre de 2011, així com aquelles que resulten del mateix procediment, i que seran objecte de provisió en els centres públics dependents de la Conselleria d'Educació, Formació i Ocupació.
En conseqüència, i fent ús de les facultats establides en el Decret 98/2011, de 26 d'agost, del Consell (DOCV núm. 6597), pel qual s'aprova el Reglament Orgànic i Funcional de la Conselleria d'Educació, Formació i Ocupació, i d'acord amb la resolució de 20 d'abril de 2012 (DOCV núm. 6763), de la Subsecretaria de la Conselleria d'Educació, Formació i Ocupació, sobre la delegació de competències en determinats òrgans de la Conselleria d'Educació, Formació i Ocupació, esta Subdirecció General de Personal Docent resol:
Primer
En els centres d'Ensenyança Secundària i Formació Professional hi haurà, per al curs 2012-2013, als efectes del procediment de provisió de places, el nombre de llocs detallats per especialitats, que poden estar ocupats, de manera definitiva, per funcionaris docents, i s'establiran, així mateix, les places vacants que s'indiquen en l'annex I de la present resolució.
Segon
En les escoles oficials d'idiomes hi haurà, per al curs 2012-2013, als efectes del procediment de provisió de places, el nombre de places detallades per especialitats que poden estar ocupades, de manera definitiva, per funcionaris docents, i establiran, així mateix, les places vacants que s'indiquen en l'annex II de la present resolució.
Tercer
En els conservatoris professionals de Música, conservatoris professionals de Dansa i Escola Superior d'Art Dramàtic hi haurà, per al curs 2012-2013, als efectes del procediment de provisió de places, el nombre de places detallades per especialitats que poden estar ocupades, de manera definitiva, per funcionaris docents, i s'establiran, així mateix, les places vacants que s'indiquen en l'annex III de la present resolució.
Quart
En les escoles superiors de Disseny i Escola de Ceràmica hi haurà, per al curs 2012-2013, als efectes del procediment de provisió de places, el nombre de places detallades per especialitats que poden estar ocupades, de manera definitiva, per funcionaris docents, i s'establiran, així mateix, les places vacants que s'indiquen en l'annex IV de la present resolució.
Quint
En els centres públics de formació de persones adultes hi haurà, per al curs 2012-2013, als efectes del procediment de provisió de places, el nombre de places detallades per especialitats que poden estar ocupades, de manera definitiva, per funcionaris docents, i s'establiran, així mateix, les places vacants que s'indiquen en l'annex V de la present resolució.
Sext
Esta resolució entrarà en vigor l'endemà de ser publicada en el Diari Oficial de la Comunitat Valenciana.
Contra la present resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà de ser publicada, o bé un recurs contenciós administratiu, davant de el Jutjat Contenciós Administratiu de València, en el termini de dos mesos comptats des de l'endemà de ser publicada. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
València, 2 de maig de 2012.- El subdirector general de Personal Docent, p. d. (Resolució de 20.04.2012, DOCV 6763): Jesús Carbonell